CELEX: 22005D0352
Language: hu
Date: 2005-03-30 00:00:00
Title: 2005/352/EK: Az 1. melléklet 3. fejezetének módosításáról szóló, az EK és a Svájci Államszövetség közötti kölcsönös elismerésről szóló megállapodás alapján létrejött Bizottság 2005/2 sz. határozata (2005. március 30.)

30.4.2005   
            
            
               HU
            
            
               Az Európai Unió Hivatalos Lapja
            
            
               L 110/78
            
         Az 1. melléklet 3. fejezetének módosításáról szóló, az EK és a Svájci Államszövetség közötti kölcsönös elismerésről szóló megállapodás alapján létrejött
   
      BIZOTTSÁG 2005/2 sz. HATÁROZATA
   
   (2005. március 30.)
   (2005/352/EK)
   A BIZOTTSÁG,
   tekintettel az Európai Közösség és a Svájci Államszövetség között létrejött, 1999. június 21-én aláírt, a megfelelőségértékelésre vonatkozó kölcsönös elismerésről szóló megállapodásra („a megállapodás”) és különösen annak 10. cikke (4) bekezdésének e) pontjára, valamint 18. cikke (2) bekezdésére,
   mivel a legutóbb 2003. október 2-án módosított (RO 2003 3733), a játékok biztonságáról szóló (RO 2002 1082), elektronikus adatcserével kapcsolatos, 2002. március 27-i rendelettel a Svájci Államszövetség úgy módosította a játékokkal kapcsolatos törvényi, rendeleti és közigazgatási rendelkezéseit, hogy azok a megállapodás 1. cikkének (2) bekezdése szerint egyenértékűnek tekinthetők az Európai Közösség megfelelő jogszabályaival,
   mivel az 1. melléklet 3. fejezetét (Játékok) módosítani kell, hogy ezt tükrözze,
   mivel a 10. cikk (4) bekezdésének e) pontja és a 18. cikk (2) bekezdése szerint a bizottság módosíthatja ennek a megállapodásnak az 1. mellékletét,
   A KÖVETKEZŐKÉPPEN HATÁROZOTT:
   
               1.
            
            
               A megállapodás 1. melléklete I. szakaszának 3. fejezete (Játékok) az e határozat mellékletében megállapított rendelkezéseknek megfelelően módosul.
            
         
               2.
            
            
               Ezt a két példányban készült határozatot a társelnökök vagy más, a felek nevében való eljárásra felhatalmazott személyek írják alá. Ez a határozat a legutolsó aláírás dátumától számítva lép hatályba.
            
         
      Kelt Bernben, 2005. március 30-án.
      
         
            a Svájci Államszövetség részéről
         
         Heinz HERTIG
         
      
      Kelt Brüsszelben, 2005. március 23-án.
      
         
            az Európai Közösség részéről
         
         Joanna KIOUSSI
         
      
   
   
      MELLÉKLET
      A MEGÁLLAPODÁS MÓDOSÍTÁSAI
      Az 1. melléklet (Termékek) 3. fejezetének (Játékok) I. szakaszában (Törvényi, rendeleti és közigazgatási rendelkezések) az „1. cikk (1) bekezdése által szabályozott rendelkezések” szöveget törölni kell, helyébe az „1. cikk (2) bekezdése által szabályozott rendelkezések” szöveg kerül.
      Az 1. melléklet (Termékek) 3. fejezetének (Játékok) I. szakaszában, a „Svájc” kezdetű listában a svájci vonatkozású jogi utalásokat törölni kell, és a következő listával kell helyettesíteni:
      
                   
               
               
                  „A legutóbb 2003. március 21-én módosított (RO 2003 4803), az élelmiszerekről és árucikkekről szóló, 1992. október 9-i szövetségi törvény (RO 1995 1469)
               
            
                   
               
               
                  A legutóbb 2003. december 15-én módosított (RO 2004 1111), árucikkekről szóló, 1995. március 1-jei rendelet (RO 1995 1643)
               
            
                   
               
               
                  A legutóbb 2003. október 2-án módosított (RO 2003 3733), a játékok biztonságáról szóló, 2002. március 27-i EDI rendelet (RO 2002 1082)”.